**Vuyiselo ya dizele eka vurimi**

**Xana ndzi fikelela njhani Xikimi xa Vuyiselo wa Dizele?**

Vuyiselo wa dizele wu lawuriwa hi Nawu wa Khasitomo na Ekisayizi, kambe wu tirhisiwa hi ku tirhisa sisiteme ya malawulele ma VAT, leyi lavaka leswaku munhu a titsarisela VAT.

Tienthithi leti ringaneleke leti endlaka migingiriko leyi ringaneleke naswona leyi tsarisiweke eka swikongomelo swa VAT, ti nga endla xikombelo xa ntsariso eka vuyiselo wa dizele. Vurimi i nghingiriko lowu ringaneleke ehansi ka [Xikimi xa Vuyiselo wa Dizele](https://www.sars.gov.za/customs-and-excise/excise/diesel-refund-system/) na mabindzu ma vurimi mo tala ma ta ringanela ku titsarisela Xikimi xa Vuyiselo wa Dizele. Munhu loyi a endlaka bindzu ra vurimi u fanele a endla xikombelo xa ntsariso wa Xikimi xa Vuyiselo wa Dizele.

Xikimi xa Vuyiselo wa Dizele xi sweswi xi fambisiwa hi ku tirhisa sisiteme ya VAT, hambileswi xilaveko xa ntsariso wa VAT xi nga xilaveko xa masungulo xa nghenelelo eka xikimi.

Loko munhu u titsariserile VAT tanihi n'waswimawusa, kwalaHo ntsariso wa Xikimi xa Ntsariso wa Dizele wu nga endliwa hi ku tata no rhumela fomo ya VAT 101D.

Loko munhu a nga titsariselangiki VAT tanihi n'waswimawusa, kwalaho ntsariso wa VAT tanihi n'waswimawusa na ntsariso wa Xikimi xa Vuyiselo wa Dizele swi nga endliwa xikan'wekan'we hi ku tata no rhumela tifomo ta VAT 101 na VAT 101D hi ku landzelelana. Tsundzuka leswaku mitsariso leyi yi ya hi loko ku ve swilaveko swin'wana leswi nga sala swa ntsariso wa VAT na Xikimi xa Vuyiselo wa Dizele swi landzeleriwile.

**Xana ndzi koxa njhani vuyiselo wa dizele?**

Mivuyiselo ya dizele ehansi ka Xikimi xa Vuyiselo wa Dizele xi phurosesiwa hi ku tirhisa sisiteme ya mafambisele ma VAT.

Xikoxo xa vuyiselo wa dizele xi ta endliwa hi ku tirhisa ntlheriso wa VAT 201, leyi nga kona eka [eFiling](http://www.sarsefiling.co.za/). Xikoxo xa vuyiselo wa dizele xi ta hungutiwa ehenhla ka xikweleti xin'wana na xin'wana xa VAT lexi hakerisiwaka eka nkarhi wa xibalo lowu ku tirhaniwaka na wona, kumbe hi le tlhelo, xikoxo xa vuyiselo wa dizele xi ta engetela vuyiselo wun'wana na wun'wana wa VAT lowu kolotiwaka n'waswimawusa.

Swi na nkoka leswaku switsariwa hinkwaswo leswi faneleke swa kumiwa no hlayisiwa leswi yelanaka na mixaviso ya dizele ku katsa na mingheniso yo hambanahambana ya xibukwana xa marendzo kumbe tirhekhodo tin'wana leti kombisaka mitsengo ya ntiyiso ya dizele leyi tekiweke ku suka eka xitoko lexi faneleke na lexi nga fanelangiki ntirhiso enkarhini wa xibalo.

Ntsengo wun'wana na wun'wana wa vuyiselo wa dizele leyi kumiweke ka ku va yi vuyiseriwile swi hoxekile wu fanele ku hakeriwa ndzhaku eka SARS, kun'we na mixupulo yin'wana na yin'wana na ntswalo lowu faneleke.